text: Iniciativa Andina de Montaña ukax mä plataphurmawa ukanx paqallqu markaw mayachat’ata: los Andes Khunu qullu. Argentina, Bolivia, Colombia, Chile, Ecuador, Perú ukat Venezuela markanaka, inak yanapt’asisa, markanakamp aruskipaw sarantayas ch’amanchañ thaqhi ukatx thayatuqinkir qullunak nayrar sarantayaw askin uñjañatak mayachasis luräwinakamp kunkanchayasa.
text: #000001
text: Aski ch’amt’añatakiwa, akiri región andina suyunkirinakataki amtawinaka phuqapxañataki, yanapasipxañatakiwa; ukhama, apachita qullu uraqinakaru, jaqinakaparusa suma jakasiñaru ch’amt’apxañapatakiwa. Jach’a qullu uraqinaka suma apnaqasisa, uñjasisa, p’iqt’asisawa sarantayasiñapaxa; ukhama kikparaki, aka región andina qullunakana utjarisi jaqinakataki aski sartayañatakiwa akiri: políticas, lurayawinaka, amtawinaka, wakichawinaka, ukhamasa, Pachamama uraqi usutapasa pisipayañapatakiwa.
text: #000002
text: Pä waranqa kimsa tunka maratakixa, IAM ukaxa mä jach’a wakichawiwa, ukampixa jach’a qullu uruqinakaxa askiwa apnaqasini, uñjanixa. Ukhamasa, suma jakasiñataki yanaparakiwa, ukaxa anqa suyunaka amtawinakampi ODS amtawinakampi wakiyataskarakiwa. Ukatakixa:
text: #000003
text: Aski qulluni uraqinaka apnaqañataki, uñjañataki ch’amanchasiwa; taqi ayllunkiri jaqinakatakisa juk’ampi nayraru sartapxañapatakiwa.
  Yanapawixa suyuypachana churasiwa, ukhama uraqi uñjaña amtawinaka yäqañataki, apachita qullunakatha taqini amuykipapxañatakisa ch’amanchasirakiwa.
  Yanapasiña juk’ampi utt’ayasixa, ch’amanchasixa, ukhama kikparaki apachita qullunakaru suma sartapxañapataki ch’amt’asirakiwa, ukhama yatichawimpi, yanapasiña wakichawinakampi, yatiwinakampi akiri ayllunakataki, qullunakatha p’iqt’irinakarusa yanapasiwa.
text: #000004
text: Iniciativa Andina de Montañas ukatakix wakiskir aski thakhiwa, aruskipt’asin luräwinakamp phuqhachäwimp ch’amanchas sarayata.
text: #000005
text: Iniciativa Andina de Montañas ukan kunkipax amtäwinak amtas turkakipasiñataki. Plataphurman irnaqas iyawsawimp yanapt’asiwimp suyt’awimp jaysaw amtaw thaqhata.
text: #000006
text: Qullunakar uñt’ayañatak chiqanchata, uñtanakampir saranakampir yäqasa sullkawirinakatak mä aski jaytañataki.
text: #000007
text: Amtanak utjayas jach’aptayaw ukat yaqha amtanak amtas apnaqäwi. Iniciativa Andina de Montañas
  ukax irnaqañawjanakaniwa, institusyunanaka ukatx may may t’aqankir akturanakaw ukataypinx jikxatasi.
text: #000008
text: 2002 maranxa, uraqpachan qullunakan marapa, Declaración de Huaraz (Ancash, Perú) ukax mayacht’asiw irnaqäwiruw qullunakan ikusistimapar jark’aqañ amtamp ukhamarak markan jakäwipan askir uñjañataki sarantayi. Qullunakatak aski uñjañ mayacht’asiwinkasa, declaración de los Andes (2004) ukax mä uñtampiw sartayawayi, taqi markachirinakar mä khuskhat uñjasa, ikusistimanakar askin uñjasa ukatx saranakas utjkï ukar yäqasa, ukataw Américampitak Caribempitakix mä plataphurma wakiyañax amtata. 2007 maranw Subregional Andina nayrïr tantachäwinx Desarrollo Sostenible de las Montañas Andinas ukatak mä amta luraw wakiyañatak amtawayi.
text: #000010